‘කපිලවස්තුපුර ශ්‍රී සර්වඥ ධාතු පුරාණය හා රාජගුරු වස්කඩුවේ ශ්‍රී සුභූති මාහිමි’ ශාස්ත්‍රීය ග්‍රන්ථය අද ජනාධිපති ගෝඨාභය රාජපක්ෂ සහභාගීත්වයෙන් පැවති උත්සවයකදී ජනගත කෙරුණා.ඒ බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලාවේ දී.‘කපිලවස්තුපුර ශ්‍රී සර්වඥ ධාතු පුරාණය හා රාජගුරු වස්කඩුවේ ශ්‍රී සුභූති මාහිමි ‘පර්යේෂණාත්මක ශාස්ත්‍රීය ග්‍රන්ථය රචනා කරනු ලැබුවේ අමරපුර සංඝ සභාවේ මහානායක අතිපූජ්‍ය වස්කඩුවේ මහින්ද වංශ නා හිමියන් විසින්.ඉන්දියාවේ කපිලවස්තුපුර සිට වැඩමකර දැනට වස්කඩුවේ ශ්‍රී සුභූති විහාරයේ වැඩසිටින නිසැක ශ්‍රී සර්වඥ ධාතූන් වහන්සේ පිළිබඳව මෙම ග්‍රන්ථයේ සඳහන් වනවා.මෙහිදී ජනාධිපතිවරයාට ,අතිපූජ්‍ය වස්කඩුවේ මහින්ද වංශ නා හිමියන් විසින් එම ග්‍රන්ථය පිළිගැන්වුවා.